**JEGYZŐKÖNYV**

**Maróc Község Önkormányzata**

**Képviselőtestület közmeghallgatásáról**

**2016. február 11-én**

***J e g y z ő k ö n y v***

**Maróc Község Önkormányzata Képviselőtestület Közmeghallgatásáról**

**Az ülés helye**: Önkormányzat hivatalos helyisége, Maróc 8888 Maróc, Rákóczi u. 4.

**Az ülés időpontja**: 2016. február 11. 17.00 óra

**Az ülés formája**: nyílt

**Jelen vannak**: Simonyai István polgármester

Árvai Ernő Andrásné alpolgármester

**Igazolatlanul távol van:** Mendl Simon képviselő

**Tanácskozási joggal jelen van:** Dr. Resch Karolina jegyző

**Hallgatóság részéről:** 8 főjelenléti ív szerint

1. NAPIREND ELŐTT

**Simonyai István** polgármester köszöntötte a megjelenteket, megállapította, hogy az ülés határozatképes, a közmeghallgatást megnyitotta. A képviselőtestület egyhangúlag egyetértett a napirendi pontokkal, amit az alábbiak szerint fogadott el*.*

**Napirend:**

1./ Polgármesteri beszámoló

Előadó: Simonyai István polgármester

2./ Lakossági kérdések feltevések megtárgyalása

Előadó: Simonyai István polgármester

1. NAPIREND TÁRGYALÁSA

**1./ Polgármesteri beszámoló**

**Előadó: Simonyai István polgármester**

**Simonyai István polgármester** elmondta, hogy hat fő vett részt a közmunkaprogramban, melynek célja a helyi munkanélküliek visszavezetése a munkába.

* Az állattenyésztéssel kapcsolatban elmondta, hogy baromfik és bárányok kerültek beszerzésre, a baromfik tojása is értékesítésre került mintegy 600ezer forint értékben, melyet vissza kell forgatni a programba. A következő márciustól kezdődő közmunkaprogramban is szeretné folytatni a megkezdett munkákat, a megrendelések fele már megvan. A megrendeléseket az alpolgármester jegyzi fel és számlát is állít ki róla.
* A növénytermesztés keretein belül magánszemélytől került bérlésre egy terület, melyen termelés és legeltetés is folyt.
* A tervek szerint a márciustól induló közmunkaprogramba 12főt szeretnénk bevonni.
* A testület a közbiztonságra is nagyobb hangsúlyt fektetett, kérésükre minden este járőröztek a településen.
* A költségvetés mérlege pozitív. Nagyobb tételt a ravatalozó felújítása és az ingatlanbeszerzések képezték.Beszerzésre került továbbá egy darab mezőgazdasági vontató is.
* A 2016. évi tervek között szerepel 12 fő közfoglalkoztatása egy évig, mezőgazdasági vontatók beszerzése, folyamatos területtisztítások, csirke kopasztó gép beszerzése, fagyasztós hűtő beszerzése, vetőmagbeszerzés, villanypásztor-hálózat növelése, állatállomány növelése, egy fő közfoglalkoztatáson kívüli munkaerő felvétele, két fő képzése, ingatlanállomány bővítése.

**2./ Lakossági kérdések feltevések megtárgyalása**

**Előadó: Simonyai István polgármester**

**Simonyai István polgármester** felkérte a lakosságot, hogy amennyiben kérdésük, észrevételük, hozzászólásuk van azt tegyék meg.

**Dr. Resch Karolina jegyző** tájékoztatta a jelenlévőket, hogy hozzászólásaikat, kérdéseiket név nélkül is feltehetik, de amennyiben mondják a nevüket, úgy az a jegyzőkönyvbe kerül.

**Balázs Anna** elmondta, hogy elégedett az önkormányzat munkájával, mert ideköltözésekor sok szemét és gaz volt, de azóta szépen kitakarították ezeket. Felvetette, hogy sok a külföldi ingatlantulajdonos, akik elhanyagolják az ingatlanjaikat, kertjeiket. Megkérte a testületet, hogy a háza mögött lévő elgazosodott részt is tisztítsák ki, ha van rá lehetőség.

**Simonyai István polgármester** megköszönte a méltató szavakat és elmondta, hogy az elhagyott ingatlanok ügyében már megbízott a testület egy ügyvédi irodát, hogy keresse meg a tulajokat és próbáljon velük egyezkedni az ingatlanok eladása tárgyában.

**Kovács József** szintén külföldi tulajdonosokról érdeklődött és megkérdezte, hogy hol van a harmadik képviselő, miért nem jelent meg.

**Simonyai István polgármester** elmondta ismét, hogy ügyvédet bíztak meg a tulajok felkutatásával. Hozzátette, hogy a képviselő úr hollétéről nincs tudomása.

**Kovács József** megkérdezte, hogy a falugondnoki autót miért viszik el vadászatra. Kérte, hogy mutassák meg neki a számlákat, ha fizettek a használatért.

**Simonyai István polgármester** elmondta, hogy minden egyes alkalommal, mikor a falugondnoki autó használatra kerül készül róla irat, ezt vezetni kell. Ha nem önkormányzati dologban járt az autó, akkor pedig bérleti díj ellenében lehet igénybe venni. Ígéretet tett, hogy a következő héten eljuttatja az iratokat a kérdezőhöz.

**Váradi Péter** megkérdezte, hogy ő is érzékelte, hogy folyamatos a fejlődés. Megtörtént az iskola felújítása, a melléképületre elkészült a tető és a buszmegállónál is.

Váradi Péter kérésére a polgármester elmondta, hogy a tetőn lévő cserépingyenes felajánlása volt a községnek.

**Kovács József** megkérdezte, hogy a közmeghallgatási meghívó szándékosan volt-e ilyen kis betűmérettel írva.

**Dr. Resch Karolina jegyző** elmondta, hogy a Hivatal küldi ki a meghívókat és minden településen azonos formátumban, illetve betűméretben, de amennyiben igény van rá ennél nagyobb betűméretet is tudnak alkalmazni.

A Maróci-tóval kapcsolatban Váradi Péter kérésére a polgármester elmondta, hogy a katasztrófavédelem kérésére kellett leengedni a tavat. A terület tulajdonviszonyai nem voltak rendezve. Öt önkormányzat: Maróc, Bázakerettye, Lispeszentadorján, Lasztonya és Kiscsehi a tulajdonosok. A bázakerettyei önkormányzat vezetésével 20millió forintot kapott az öt önkormányzat a tó helyreállítására, mely az idei évben várható.

A lakosság köréből néhányan kifejtették, hogy szerintük széthúz a falu, mások pedig elmondták, hogy összetartónak ismerik a lakosságot.

**Váradi Péter** megkérdezte, hogy tervben van-e községi weblap fejlesztése, illetve faluújság szerkesztése.

**Simonyai István polgármester** elmondta, hogy mind a kettő szerepel az idei évi tervek között.

**Simonyai István polgármester** elmondta, hogy a tervek között szerepel még a tó avatásával egybekötött falunap szervezése.

A hallgatóság soraiból többen jelezték, hogy szükség lenne súlykorlátozó tábla kihelyezésére a település egyes részein.

**Simonyai István polgármester** elmondta, hogy felmérik az igényeket és még idén – testületi döntés alapján – kihelyezésre kerülnek súlykorlátozó táblák.

**Simonyai István polgármester** megkérdezte a jelen levőket, hogy kíván-e valaki hozzászólni.

Miután egyéb hozzászólás, észrevétel, javaslat nem volt a polgármester 18.20. órakor az ülést bezárta.

K.m.f.

|  |  |
| --- | --- |
| Simonyai István | dr. Resch Karolina |
| polgármester | jegyző |